7 คุณสมบัติของชาสีเหลือง

ชาสีเหลืองเป็นชาที่มีราคาแพง และเป็นชาชั้นสูง ที่มีกลิ่นที่เป็นเอกลักษณ์ ปัจจุบันชาสีเหลืองได้รับความนิยมอย่างรวดเร็ว โดยที่ชาสีเหลืองนั้นเรียกว่า หวงชา ในภาษาจีน ซึ่งเป็นที่รู้จักว่าเป็นชาที่มีรสชาตินุ่มนวล และยังเป็นชาที่ถูกเสิร์ฟให้กับกษัตริย์ และชนชั้นสูงในอดีต และในปัจจุบัน ชาประเภทนี้ก็เป็นที่รู้จักไปทั่วโลก

ชาสีเหลืองคืออะไร

ชาสีเหลืองได้มาจากใบของพืชชนิดหนึ่งในตระกูลคามิเลีย ซึ่งมีกระบวนการคล้ายๆกับการผลิตชาเขียว แต่เพิ่มเติมในส่วนของการห่อ และการนึ่งให้ความร้อน จึงทำให้ชาประเภทนี้มีรสชาติที่นุ่มกว่าชาประเภทอื่น ในกระบวนการผลิตชาสีเหลืองนั้น มีจุดประสงค์เพื่อขจัดกลิ่นเหม็นเขียว ที่เราอาจจะได้กลิ่นจากชาเขียว แต่ยังคงสรรพคุณที่มีประโยชน์ต่อสุขภาพได้อย่างครบถ้วน

ประโยชน์ทางด้านกระตุ้นการทำงานของหัวใจ

ชาสีเหลืองนั้นมีส่วนประกอบของสารที่เรียกว่า โพลีฟีนอล ซึ่งมีประโยชน์ในเรื่องของการป้องกันโรคหัวใจ และยังเสริมสร้างสารต้านอนุมูลอิสระ ที่ทำให้หัวใจแข็งแรง และยังเพิ่มเติมในส่วนของการลดการอักเสบ ที่อาจจะเกิดขึ้นในระบบการทำงานของหัวใจอีกด้วย

อาจจะป้องกันมะเร็ง

ชาสีเหลืองประกอบด้วยสารประกอบที่สามารถป้องกันมะเร็งได้ โดยสารเหล่านี้มีสรรพคุณทางด้านการต่อต้านการอักเสบ  และนอกจากนี้ สารโพลีฟีนอลที่พบในชา ก็ยังเป็นที่รู้จักกันดีในด้านของการป้องกันการเกิดมะเร็ง