6 คุณประโยชน์จากเต้าหู้

ในปัจจุบัน แนวโน้มในการรับประทานอาหารเพื่อสุขภาพเป็นที่นิยมอย่างแพร่หลาย ผู้คนต่างใส่ใจดูแลรักษาสุขภาพมากขึ้น และก็มีคนจำนวนมากที่งดทานเนื้อสัตว์อย่างถาวร และหันมารับประทานโปรตีนที่ได้จากพืชมากมาย และหนึ่งในอาหารยอดนิยมที่ผู้คนรับประทานคือ เต้าหู้ ซึ่งต่างก็มีเมนูหลากหลายให้เราได้แปรรูปเต้าหู้ เพื่อให้พวกเราลิ้มลองอย่างหลากหลาย และนอกจากความอร่อยของเต้าหู้แล้ว เต้าหู้ยังมีประโยชน์อีกมากมายดังนี้

1. เสริมสร้างความแข็งแรงให้กับกระดูก

แคลเซียมที่มีอยู่ในเต้าหู้นั้น ช่วยเสริมสร้างกระดูกของเราให้แข็งแรง เพื่อป้องกันโรคกระดูกพรุน ซึ่งอาจจะเกิดขึ้นได้เมื่อเราแก่ตัวขึ้น และนอกจากที่เต้าหู้จะมีแคลเซียมแล้ว ยังมีธาตุอื่น ๆ ที่ช่วยเสริมสร้างการทำงานของแคลเซียมให้ดียิ่งขึ้นได้อย่างเช่น แมกนีเซียม และฟอสฟอรัส

2. บำรุงให้หัวใจแข็งแรง

สารอาหารที่มีอยู่ในเต้าหู้นั้น ช่วยป้องกันการเกิดโรคหัวใจได้เป็นอย่างดี เพราะสามารถช่วยลดคลอเรสเตอรอลที่มีในร่างกายได้ และอาหารที่มาจากถั่วเหลืองนั้น ยังมีคุณสมบัติช่วยลดการอักเสบได้เป็นอย่างดี ซึ่งคุณสมบัตินี้ก็ช่วยเสริมสร้างสุขภาพของหัวใจให้แข็งแรงได้