6 สรรพคุณของผงกะหรี่

ผงกะหรี่เป็นหนึ่งในเครื่องเทศที่เราใช้กันในครัวเรือน และเราสามารถพบในอาหารของหลาย ๆ ชาติ ไม่เว้นแต่อาหารไทยบางเมนู ซึ่งผงกะหรี่นั้นประกอบด้วยเครื่องเทศหลากหลายชนิด และมีรสชาติที่น่าสนใจ โดยส่วนประกอบของผงกะหรี่นั้นมีหลายอย่าง เช่น ผงขมิ้นชัน, เมล็ดผักชี, พริก, ขิง และสมุนไพรที่มีประโยชน์ชนิดอื่น ๆ อีกมากมาย และในบทความวันนี้ พวกเรามีคุณประโยชน์ที่เราสามารถได้รับจากการบริโภคผงกะหรี่มาฝากกันค่ะ

1. คุณสมบัติในด้านต้านการอักเสบ

ด้วยขมิ้นชัน เป็นหนึ่งในส่วนประกอบหลักของผงกะหรี่ และในผงขมิ้นนั้นมีสารประกอบที่เรียกว่า curcumin ที่มีสรรพคุณในด้านของการต้านการอักเสบในร่างกาย และบรรเทาอาการต่าง ๆ ที่เกิดจากการอักเสบได้อย่างเช่น โรครูมาตอยด์, โรคกระดูกพรุน และอาการอักเสบที่เกิดในระบบทางเดินอาหาร นอกจากผงขมิ้นแล้ว ส่วนประกอบอื่นอย่างเช่น พริก และเมล็ดผักชีก็มีคุณสมบัติในด้านการต้านการอักเสบนี้เช่นกัน

2. อาจมีส่วนช่วยในเรื่องการทำงานของระบบหมุนเวียนเลือด

ในการบริโภคผงกะหรี่นั้น อาจจะมีผลดีในด้านของการทำงานของหัวใจในหลาย ๆ ด้าน ตัวอย่างเช่น จากการวิจัยพบว่าส่วนผสมต่าง ๆ ของเครื่องเทศรสเผ็ดร้อนนั้นสามารถช่วยในเรื่องระบบการสูบฉีดโลหิต ให้ไหลเวียนในร่างกายได้ดีขึ้น ด้วยคุณสมบัตินี้ทำให้สามารถช่วยลดความเสี่ยงของการเป็นโรคหัวใจได้