6 สิ่งที่อาจจะเกิดขึ้นกับร่างกายของคุณหากคุณทานเผ็ดทุกวัน

บทความนี้ อาจจะเป็นบทความที่ถูกใจหลายๆคน เพราะคนไทยส่วนใหญ่นั้น นิยมรับประทานอาหารที่มีรสเผ็ด บางคนถึงขนาดว่า ถ้าเป็นอาหารที่ไม่ใส่พริกแล้ว จะไม่รับประทานเลย ซึ่งการรับประทานอาหารทุกๆอย่างนั้น เราจะต้องคำนึงถึงความพอดีด้วย เพราะถ้ารับประทานอาหารเผ็ดเกินไป ไม่สมดุล แทนที่จะทำให้เกิดประโยชน์ แต่อาจจะทำให้เกิดโทษได้ และในบทความวันนี้ขอนำเสนอ 6 สิ่งที่อาจจะเกิดขึ้นกับร่างกายของคุณหากคุณทานเผ็ดทุกวัน

ช่วยกระตุ้นการเผาผลาญของแคลอรี่

สารแคปไซซิน ที่พบในเมล็ดพริกนั้น มีส่วนช่วยกระตุ้นการเผาผลาญของแคลอรี่ในร่างกายได้ ซึ่งเหมาะกับผู้ที่กำลังลดน้ำหนัก แต่การลดน้ำหนักที่ถูกวิธีนั้น คุณจะต้องอาศัยการออกกำลังกายที่เหมาะสมด้วย และอย่าลืมว่า การทานพริกอย่างเดียว อาจจะไม่ช่วยในการลดน้ำหนัก หากส่วนประกอบของวัตถุดิบอื่นๆเต็มไปด้วยไขมัน ซึ่งคุณควรจะระมัดระวังในเรื่องนี้

บรรเทาอาการเจ็บปวดในร่างกาย

และนี่ก็เป็นอีกหนึ่งประโยชน์ของสารแคปไซซินที่พบในเมล็ดพริกอีกเช่นกัน ซึ่งการเจ็บปวดในร่างกายนั้น ส่วนหนึ่งเป็นการทำงานของสมอง ที่หลังสารที่ทำให้เกิดการเจ็บปวด เพื่อจุดประสงค์ในการฟื้นฟูของส่วนนั้นๆ แต่สารแคปไซซินนี้ จะไปช่วยลดการหลั่งของสารที่ทำให้เกิดอาการเจ็บปวดให้ทุเลาลงได้