ผลข้างเคียงที่อาจจะเกิดขึ้นจากการบริโภคผงกะหรี่มากเกินไป

ผงกะหรี่นั้น นับว่าเป็นหนึ่งในเครื่องเทศที่จำเป็นสำหรับคนทั้งโลกไปแล้ว แม้ว่าหากเราพูดถึงผงกะหรี่ เราอาจจะนึกถึงอาหารจากประเทศอินเดียเพียงเท่านั้น แต่อาหารอินเดียเองก็เป็นที่ชื่นชอบของคนทั่วโลกไปแล้ว ไม่ว่าจะเป็นข้าวหมกไก่, แกงถั่วต่าง ๆ และก็มีอาหารอีกหลายประเทศที่มีการดัดแปลงจากอาหารอินเดียซึ่งเป็นต้นตำหรับ และในผงกะหรี่นั้นก็มีส่วนประกอบที่สำคัญของขมิ้นชัน ที่มีสารประกอบจำพวก curcumin ที่ทำให้ขมิ้นเป็นสีเหลือง ซึ่งแน่นอนว่าเป็นสารต้านอนุมูลอิสระชั้นดี แต่ในผลดีนั้นก็มีผลข้างเคียงเช่นกัน หากคุณรับประทานมากเกินไป และในบทความวันนี้ พวกเราก็มีเรื่องราวเกี่ยวกับผลข้างเคียงที่อาจจะเกิดจากการรับประทานผงกะหรี่มากเกินไปมาฝากค่ะ

1. ทำให้เกิดอาการเลือดไหลไม่หยุด

ขมิ้นมีคุณสมบัติในการป้องกันการแข็งตัวของเลือด ซึ่งอาจจะมีผลข้างเคียงที่ทำให้เกิดอาการเลือดไหลไม่หยุด เมื่อใช้ร่วมกับยารักษาอื่น ๆ ซึ่งไม่ควรที่จะบริโภคขมิ้นไปพร้อมกับยาสลายลิ่มเลือด เช่น Heparin, Warfarin หรือCloridogrel ซึ่งคุณควรจะปรึกษาแพทย์ทุกครั้ง เมื่อได้รับยาที่มีชื่อดังกล่าว

2. ลดประสิทธิภาพของการรักษาแบบเคมีบำบัด

ในผู้ป่วยที่เข้ารับการรักษาแบบเคมีบำบัดนั้น ควรระมัดระวังในเรื่องการบริโภคอาหารอยู่แล้ว และโดยเฉพาะอย่างยิ่ง สาร curcumin อาจจะมีคุณสมบัติในการลดประสิทธิภาพของการรักษาแบบเคมีบำบัดได้ ดังนั้นหากคุณชื่นชอบอาหารที่มีส่วนผสมของผงขมิ้น คุณอาจจะต้องระมัดระวัง