10 ร้านอาหารที่แปลก แต่อร่อย

ประเทศไทยของเรานั้นขึ้นชื่อเรื่องอาหารเป็นอย่างมาก ไม่ว่าจะเป็นอาหารระดับภัตตาคาร หรืออาหารแบบสตรีทฟู้ด ประเทศไทยของเราก็มีชื่อเสียงทั้งนั้น และในปัจจุบัน การแข่งขันด้านร้านอาหารก็มีสูงขึ้นทุก ๆปี ไม่ว่าจะเป็นด้านรสชาติอาหาร หรือเทคนิคการเสิร์ฟอาหารในรูปแบบต่าง ๆ ที่แปลกตาออกไป และในบทความวันนี้ พวกเราก็มี 10 ร้านอาหารที่แปลก แต่มีรสชาติอร่อยมาฝากค่ะ

1. วัฒนาพานิช

จากชื่อร้านอาจจะไม่ได้ดูแปลกอะไรมากมาย แต่สูตรลับของก๋วยเตี๋ยวเนื้อที่มีน้ำซุปรสเด็ด และเข้มข้นถึงใจ คือน้ำซุปที่เคี่ยว และนำไข กับตะกอนของหม้อตุ๋นอันก่อน ๆ มารวมใส่หม้อใหม่ มาเรื่อย ๆ มากว่า 40 ปีแล้ว ซึ่งร้านนี้ตั้งอยู่ในเขตวัฒนา กรุงเทพมหานคร

2. โกโก้อาม่า

ร้านโกโก้อาม่า ตั้งอยู่ที่ตลาดปากน้ำ จังหวัดสมุทรปราการ ซึ่งเจ้าของก็เป็นอาม่าจริง ๆ ชื่ออาม่าเล็ก โดยเปิดร้านขายน้ำหวานมาได้ 40 ปีแล้ว และความพิเศษของโกโก้ของร้านนี้คือ เป็นร้านที่ชงโดยไม่ใส่น้ำร้อน ซึ่งเป็นการเอาผงโกโก้ชงกับนมข้นโดยตรง ทำให้ความเข้มข้นของโกโก้นั้นเข้มข้นจนหยดสุดท้าย

3. เครปป้าเฉื่อย

ความโด่งดังของร้านนี้คือ แม้ว่าลูกค้าจะรอนานแค่ไหน ป้าเฉื่อยแกก็ไม่เร่งให้เครปของแกไวขึ้น พูดง่าย ๆคือไม่ง้อลูกค้าเลย แต่ผลลัพธ์ที่ได้นั้นคือ เครปที่กรอบอร่อย ซึ่งอร่อยติดอันดับต้น ๆ เลยก็ว่าได้

4. ก๋วยเตี๋ยวหมูรสตู้

ร้านนี้ตั้งอยู่ที่ถนนศรีนครินทร์ 59 ซึ่งทุกคนคงจะคุ้นชินกับร้านอาหารตามสั่งที่พ่อครัว แม่ครัว จัดให้ทุกอย่างตามที่ลูกค้าสั่ง แต่ร้านนี้ไม่มีเมนูให้ลูกค้าเลือกเลยด้วยซ้ำ เป็นการทำตามใจพ่อค้าล้วน ๆ ซึ่งก๋วยเตี๋ยวของลุงเค้าก็อร่อยมากจริง ๆ