6 สูตรการทำน้ำดีท็อกซ์เองที่บ้าน

น้ำเปล่า เป็นสิ่งที่วิเศษที่สุด เนื่องจากที่เป็นสิ่งที่จำเป็นต่อร่างกาย และยังรักษาความชุ่มชื่นของเซลล์ รวมทั้งทำให้ระบบหมุนเวียนเลือดในร่างกายเป็นไปอย่างดี ซึ่งคนเราควรที่จะดื่มน้ำในวันปกติอย่างน้อย 6-8 แก้วต่อวัน เพื่อที่จะทำให้ร่างกายมีสุขภาพแข็งแรง แต่หากคุณเบื่อกับการดื่มน้ำเปล่าที่ไร้รสชาติแล้ว คุณสามารถเพิ่มความสนุกให้กับน้ำเปล่า ที่แสนธรรมดา ให้มีทั้งรสชาติที่อร่อย สดชื่น แถมยังได้วิตามินต่างๆจากผักผลไม้ที่เราใส่ลงไปอีกด้วย ซึ่งในบทความนี้ จะนำเสนอสูตรน้ำดีท็อกซ์ทั้ง 6 สูตร ที่คุณสามารถหาวัตถุดิบได้จากตู้เย็น และห้องครัวที่บ้านคุณ

บลูเบอร์รี่ เลมอน

ในบลูเบอร์รี่นั้น มีสารต้านอนุมูลอิสระเป็นจำนวนมาก รวมถึงเลมอน ที่เป็นส่วนประกอบพื้นฐานของน้ำดีท็อกซ์ทั่วไป เพราะในเปลือกเลมอนนั้น ก็มีสารที่ช่วยต้านอนุมูลอิสระอยู่มากโขเลยทีเดียว เพียงคุณฝานเลมอนให้เป็นแว่นๆ ใส่ลงไปเพียง 1-2 ชิ้น และบลูเบอร์รี่ทั้งลูกประมาณหนึ่งกำมือ แล้วแช่ลงไปขวดน้ำเย็นๆของคุณ แล้วหมั่นเติมน้ำหากน้ำเริ่มหมด คุณจะได้ประโยชน์ และรับความสดชื่นจากรสชาติหอมๆของบลูเบอร์รี่และเลมอนไปเต็มๆ

แอปเปิ้ล เลมอน และมิ้นต์

ในแอปเปิ้ลมีสารที่ช่วยในด้านการขับถ่ายของเสียออกจากร่างกายได้เป็นอย่างดี เมื่อรวมคุณค่ากับเลมอน และใบมิ้นต์ จึงทำให้คุณได้รับสารอาหารอย่างมากมายเลย และเมื่อเอาทั้งสามอย่างมารวมกันในน้ำเปล่าธรรมดาๆของคุณ มันจะเปลี่ยนให้น้ำของคุณมีรสชาติที่ดีอย่างไม่น่าเชื่อ