น้ำมันปรุงอาหาร 6 ชนิดที่มีประโยชน์มากที่สุด

เป็นที่แน่นอนอยู่แล้วว่าอาหารที่คุณทำเองที่บ้านนั้น ย่อมมีประโยชน์มากกว่าอาหารที่คุณไปทานที่ร้าน เนื่องจากคุณทราบวัตถุดิบ และคุณสามารถควบคุมและเลือกคุณภาพของวัตถุดิบได้อย่างเต็มที่ และสิ่งหนึ่งที่เป็นตัวแปรหลักในการทำอาหารคือ น้ำมันในการปรุงอาหาร แม้ว่าจะมีวางขายอย่างทั่วไป และมีอยู่มากมายหลายชนิดตามท้องตลาด แต่เราก็ควรที่จะรู้เบื้องต้นว่า น้ำมันชนิดไหนที่จะไม่ทำให้เกิดโทษ หรือสารก่อมะเร็งเมื่อรับประทานเข้าไป และในบทความนี้ ก็จะมานำเสนอน้ำมันปรุงอาหาร 6 ชนิดที่มีประโยชน์มากที่สุดค่ะ

น้ำมันอโวคาโด

น้ำมันอโวคาโดนั้น ถือว่ามีราคาสูงมากเลยทีเดียว แต่ประโยชน์ของมันนั้นก็มากมายเช่นกัน เพราะด้วยความที่น้ำมันอะโวคาโดนั้น มีจุดเดือดที่สูง อยู่ที่ประมาณ 270 เซลเซียส จึงสามารถนำเอามาปรุงอาหารที่มีความร้อนสูงได้ นอกจากนี้ น้ำมันอโวคาโดนั้นประกอบด้วยกรดไขมันไม่อิ่มตัวเชิงเดี่ยว, กรดโอเลอิก หรือ โอเมก้า-9 น้ำมันชนิดนี้จึงได้ชื่อว่ามีประโยชน์ต่อสุขภาพของหัวใจเป็นอย่างยิ่ง และยังช่วยลดปริมาณ LDL ในร่างกายได้อีกด้วย

น้ำมันเมล็ดทานตะวัน

น้ำมันเมล็ดทานตะวันนั้นก็ถือว่าเป็นน้ำมันที่มีจุดเดือดสูงเช่นกัน อยู่ที่ประมาณ 230 องศาเซลเซียส แต่จะมีกลิ่นเฉพาะตัวเบาบาง ซึ่งก็ไม่ถือว่าเป็นการรบกวนรสชาติของอาหารของคุณแต่อย่างใด ดังนั้นจึงเหมาะกับการใช้ปรุงอาหารประเภทผัด, ทอด หรือแม้กระทั่งใช้อบขนม น้ำมันเมล็ดทานตะวันนี้ประกอบด้วยกรดไขมันไม่อิ่มตัวเชิงเดี่ยวสูง และกรดโอเลอิกที่มาก รวมถึงวิตามินอี ดังนั้นน้ำมันเมล็ดทานตะวันจึงสามารถช่วยลดปริมาณ LDL ในร่างกายได้เช่นกัน