6 ผลไม้ฤดูร้อนที่มีคุณค่าทางโภชนาการมากกว่าให้ความสดชื่น

ประเทศไทยของเรานั้นขึ้นชื่อได้ว่าเป็นประเทศที่อุดมสมบูรณ์ไปด้วยพืชผลนานาพันธุ์ โดยเฉพาะผลไม้ที่ได้ขึ้นชื่อว่าอร่อย และมีคุณภาพติดอันดับต้น ๆ ของโลกเลยก็ว่าได้ และด้วยความที่เราเป็นเมืองร้อน ดังนั้นจึงมีผลไม้ที่อร่อยมากมาย โดยเฉพาะอย่างยิ่งท่ามกลางฤดูร้อนแบบนี้ มักจะมีผลไม้ให้เราได้รับประทานหลากหลาย และนอกจากที่ผลไม้เหล่านี้จะมีรสชาติอร่อย ให้ความสดชื่นแล้ว ผลไม้เหล่านี้ยังพ่วงมาด้วยคุณค่าทางโภชนาการที่มีประโยชน์ต่อร่างกายอีกด้วย แต่ทั้งนี้ทั้งนั้นเราก็ควร   ที่จะบริโภคในปริมาณที่พอเหมาะ เพราะถ้าหากรับประทานมากเกินไปก็จะทำให้เกิดโทษได้เช่นกัน และในบทความวันนี้   พวกเรามีประโยชน์ต่าง ๆ ของผลไม้เหล่านี้มาฝากกันค่ะ

1. ทุเรียน

เป็นผลไม้ที่ได้ขึ้นชื่อว่าเป็นราชาแห่งผลไม้ และขึ้นชื่อเป็นอย่างมากเรื่องกลิ่นที่ทำให้หลายคนอาจจะไม่ชอบ แต่หารู้ไม่ว่าทุเรียนนั้น      มีรสชาติหอมหวาน และมัน ทำให้เป็นที่นิยมเป็นอย่างมากในหมู่คนเอเชีย โดยในเนื้อทุเรียนนั้นมีสารโพแทสเซียม, ไฟเบอร์, ธาตุเหล็ก และวิตามินบี ซึ่งจากการศึกษาพบว่าเราควรรับประทานทุเรียนที่สุกแล้ว เพราะจะมีสารต้านอนุมูลอิสระ  มีสรรพคุณในการลดอาการไอ และสารต้านแบคทีเรีย แม้ว่าประโยชน์ของทุเรียนจะมีมากมาย แต่คุณก็ควรรับประทานในปริมาณที่พอเหมาะ เพราะทุเรียนนั้นมีแคลอรี่ที่สูงมากเช่นกัน

2. เงาะ

เงาะเป็นผลไม้ที่มีรสชาติหวาน ชื่นใจ และยังมีสารต้านอนุมูลอิสระที่สูง ตัวอย่างเช่น ฟลาโวนอยด์ และโพลีฟีนอล ที่สามารถช่วยให้ร่างกายต่อต้านสารก่อมะเร็ง และนอกจากนี้ ยังอุดมไปด้วยธาตุเหล็ก, แคลเซียม และฟอสฟอรัส และแร่ธาตุต่าง ๆ ที่มีประโยชน์ทางด้านการเสริมสร้างการแข็งแรงของกระดูกอีกด้วย