6 ประโยชน์ด้านสุขภาพของน้ำมะนาว

แน่นอนว่าการดื่มน้ำให้เพียงพอนั้น เป็นสิ่งที่จำเป็นต่อร่างกาย แต่ว่าการดื่มน้ำให้มากพอในแต่ละวันนั้น อาจจะเป็นเรื่องน่าเบื่อสำหรับหลาย ๆ คนได้ ซึ่งเราสามารถเพิ่มรสชาติเข้าไปในน้ำด้วย เพื่อกระตุ้นให้เรามีความอยากดื่มน้ำมากขึ้น และวัตถุดิบที่ง่ายที่สุดคือ มะนาว เพราะเป็นสิ่งที่เรามีในครัวอยู่แล้ว และนอกจากที่จะทำให้น้ำมีรสชาติดียิ่งขึ้นแล้ว น้ำมะนาวยังมีประโยชน์แฝงมาอีกด้วย

1. ทำให้เพิ่มความอยากดื่มน้ำมากขึ้น

จากที่เกริ่นไว้ข้างต้นว่าน้ำมะนาว ทำให้เรารู้สึกอยากจิบน้ำระหว่างวันมากยิ่งขึ้น โดยเฉพาะอย่างยิ่งเวลาที่เราออกกำลังกาย ร่างกายจะเสียน้ำมากขึ้น ซึ่งการจิบน้ำไปด้วยทำให้เพิ่มความชุ่มชื่นภายในร่างกายได้เป็นอย่างดี และเมื่อร่างกายมีความชุมชื่นที่พอเหมาะแล้ว ก็จะทำให้สมรรถนะการทำงานของเซลล์ดีขึ้น

2. เป็นแหล่งของวิตามินซี

ในน้ำมะนาวยังประกอบไปด้วยสารอาหารที่จำเป็นต่อร่างกาย โดยเฉพาะอย่างยิ่งวิตามินซี โดยปกติแล้วร่างกายมนุษย์ไม่สามาถผลิตวิตามินซีเองได้ จึงต้องจำเป็นที่จะต้องบริโภคจากแหล่งอาหารอื่น ๆ และในแต่ละวัน เราก็ควรที่จะบริโภควิตามินซีเพื่อเสริมสร้างภูมิคุ้มกัน