8 อาหารจานด่วนที่สามารถเพิ่มพุงให้คุณอย่างไม่รู้ตัว

ในช่วงเวลาพักกลางวันที่เร่งรีบ หรือวันที่คุณอยากจะทานอะไรง่ายๆในช่วยมื้อเย็น อาหารจานด่วน หรืออาหารจานเดียว มักเป็นทางเลือกที่ดีที่สุด เพราะมันทำให้คุณอิ่มท้อง และไม่ต้องยุ่งยากกับการสั่งอาหารหลายอย่าง แต่อาหารที่อร่อย และรวบรวมทุกรสชาติเอาไว้อยู่ในจานเดียวนั้น แน่นอนว่าจะต้องประกอบด้วยวัตถุดิบที่ไม่ค่อยจะดีกับสุขภาพสักเท่าไหร่ และคุณเองก็คิดว่า รับประทานแค่จานเดียวเอง คงไม่เป็นไรหรอก แต่หารู้ไม่ว่า อาหารจานเดียวเมนูยอดฮิตหลายเมนู เป็นแหล่งรวบรวมแคลอรี่อันมหาศาลเอาไว้ในจานเดียวให้คุณ และนี่ก็เป็น 8 เมนูอาหารจานด่วนที่สามารถเพิ่มพุงให้คุณอย่างไม่รู้ตัว

ข้าวขาหมู

หากเรียงลำดับอาหารจานเดียวที่มีจำนวนแคลอรี่โหดที่สุด เมนูข้าวขาหมูนี่เป็นเมนูที่ชนะเลิศเลยทีเดียว ด้วยน้ำราดที่มีส่วนผสมของน้ำตาลที่มาก และไขมันหมูที่เสิร์ฟมาพร้อมกับความอร่อย และที่สำคัญเป็นไขมันจากสัตว์ที่มีคลอเรสเตอรอลมาก และเป็นไขมันอิ่มตัวแบบ 100% ดังนั้นปริมาณแคลอรี่ของข้าวขาหมูจึงมากเป็นพิเศษ แต่หากคุณอดใจไม่ไหว อยากจะทานจริงๆแต่กลัวอ้วน ก็ไม่ควรรับประทานบ่อย และสั่งแต่เนื้อแดง ก็พอจะช่วยได้บ้าง

หอยทอด

แม้ว่าจะมีส่วนประกอบของถั่วงอกให้เราคิดว่าอย่างน้อยอาหารจานนี้ก็มีผัก แต่เมื่อเทียบกับวัตถุดิบอย่างอื่นอย่างแป้ง ที่เป็นส่วนประกอบหลัก และทอดในน้ำมันที่เยอะจนท่วม เพื่อความกรอบของหอยทอด ทำให้ปริมาณแคลอรี่ของเมนูนี้พุ่งสูงสุดๆ ดังนั้นคุณจำกัดตัวเองไม่ให้รับประทานเมนูนี้จนบ่อยเกินไป

ข้าวราดกะเพราหมูไข่ดาว

เมนูจานเด็ดประจำชาวไทยจานนี้ ที่เป็นเมนูสิ้นคิดของหลายๆคน ซึ่งมักจะสั่งเวลาที่คิดอะไรไม่ออก แม้กระทั่งบางคนก็สามารถรับประทานเมนูนี้ได้ทุกๆวัน ด้วยรสชาติที่เป็นความผสมผสานลงตัวของความหวาน เค็ม เผ็ด ทำให้เป็นเมนูโปรดได้อย่างง่ายดาย แม้ว่าอาหารจานนี้จะมีโปรตีนที่สูง เพราะมีเนื้อสัตว์มาก แต่ประกอบด้วยข้าวขาว ที่เป็นคาร์โบไฮเดรตที่มีแคลอรี่สูง ประกอบ หมูติดมัน และไข่ดาวที่ขอบกรอบ เนื่องจากการทอดในน้ำมันที่เยอะ ทำให้อาหารจานนี้มีปริมาณแคลอรี่ที่สูงมากเลยทีเดียว