ผลไม้หลากชนิดที่ทานแล้วช่วยลดความเสี่ยง โรคมะเร็ง!

ในยุคปัจจุบัน คงหลีกเลี่ยงไม่ได้ว่าอัตราการเป็นโรคมะเร็งของคนไทยเพิ่มมากขึ้นเรื่อย ๆ หากเรามองรอบตัวดี ๆ คนใกล้ตัวเราเป็นโรคมะเร็งกันมากมายจนน่าตกใจ แต่หากเราลองมองรอบตัวให้ดี จะพบว่าการดำเนินชีวิตของเรานั้นมีความเสี่ยงที่จะทำให้เกิดโรคมะเร็งได้อยู่แล้ว แต่วันนี้เราจะมาดูอีกหนึ่งการเลือกกินอาหารที่มีประโยชน์ รวมถึงผลไม้ต้านมะเร็งทั้ง 7 อย่างที่เราจะนำมาเสนอให้ดูวันนี้

มังคุด

“มังคุด”ผลไม้ที่ได้รับการยกให้เป็นราชินีผลไม้ นอกจากความอร่อยมังคุดเมื่อนำมาสกัดยังพบว่ามีคุณสมบัติอีกมากมาย หลังนักวิจัยค้นพบสูตรสารธรรมชาติช่วยต้านมะเร็งจากมังคุดทั้งลูก สารสกัดจากมังคุดช่วยสร้างเม็ดเลือดขาวชนิด ทีเอช 1 (Th1) และ ทีเอช 17 (Th17) มีฤทธิ์ช่วยกำจัด และป้องกันการก่อเกิดเซลล์มะเร็งเกือบทุกชนิดได้ และน้ำมังคุคยังสร้างเม็ดเลือดขาวชนิดเทร็ก (Treg) ที่ช่วยจัดระเบียบให้ร่างกายมีภูมิคุ้มกันสมดุล ขณะที่ผลทดลองกับผู้ป่วยมะเร็งปอดระยะสุดท้ายพบว่า คนไข้มีคุณภาพชีวิตที่ดีขึ้นอย่างเห็นได้ชัด

ทับทิม

หนึ่งในคุณสมบัติที่น่าสนใจของทับทิม ผลไม้ลูกกลมสีสันสดใส คือความสามารถในการต่อต้านเซลล์มะเร็ง ยับยั้งการแพร่กระจายตัว และยังมีสารพิเศษที่ชื่อว่า “แทนนิน” พบได้บริเวณของเปลือก ช่วยป้องกันการเกิดมะเร็งในกลุ่มคนทั่วไปได้อีกด้วย

นอกจากนี้ประโยชน์ที่พบจากการวิจัย บริเวณเปลือกที่มีสารชนิดนี้อยู่ มีส่วนช่วยในการฆ่าเชื้อโรค เชื้อไวรัส และเชื้อแบคทีเรียต่าง ๆ ได้อย่างน่าสนใจ ส่งผลให้ร่างกายลดการอักเสบ ขัดขวางการแพร่กระจายของเชื้อโรคไม่ให้ลุกลาม ดังนั้นมันจึงเปรียบเสมือนเกราะป้องกันโรคมะเร็งได้อย่างหลากหลาย โดยเฉพาะส่วนของมะเร็งกระเพาะอาหาร มะเร็งลำไส้ และมะเร็งต่อมลูกหมาก

ส้ม

นอกจากส้มรวมไปถึงมะนาว และเลม่อน จะเปี่ยมไปด้วยวิตามินซีแล้ว ยังมีคุณสมบัติต้านมะเร็งได้เป็นอย่างดี เนื่องจากมีสารแคโรทีนอยด์ค่อนข้างสูง มีสารต้านอนุมูลอิสระมากมาย มีส่วนช่วยลดโอกาสในการเกิดมะเร็งที่ปาก กล่องเสียง