ทอดไข่ดาวไม่ให้น้ำมันกระเด็น บอกลากระทะเทฟล่อน!

ไข่ ถือเป็นอาหารที่มีคุณค่า และโปรตีนสูง เป็นของหาทานง่ายที่ราคาไม่แพงแถมยังให้ประโยชน์มากมายต่อร่างกาย เรานิยมนำไข่ไปประกอบอาหารในรูปแบบต่าง ๆ ไม่ว่าจะเป็นไข่ต้ม ไข่ลวก หรือไข่ขยี้

แต่ที่เป็นที่โปรดปรานของใครหลายคนก็คงหนีไม่พ้นไข่ดาวที่เรานำมาทอดกินกัน ใช่แล้วของทอด! การทอดทำให้อาหารมีความกรอบ และดูชุ่มฉ่ำน่าทาน แต่ปัญหาที่เราพบกันมากคือ ทอดแล้วน้ำมันกระเด็นโป้งป้างเหมือนพลุระเบิดนี่สิ กระเด็นโดนหน้าบ้างล่ะ โดนแขนบ้างล่ะ โดนพื้นที่ทำครัวทำให้เกิดเป็นคราบสกปรกมากมาย คุณเบื่อหน่ายกับปัญหาพวกนี้ใช่ไหมล่ะ วันนี้เราจึงมีเทคนิคการทอดไข่ดาวไม่ให้น้ำมันกระเด็น 2 วิธีมาแชร์ให้คุณได้ลองนำไปทำกัน

ใส่น้ำส้มสายชู ได้ไข่ดาวทรงสวย แถมไม่อมน้ำมัน

ในเทคนิคนี้ให้ใส่น้ำส้มสายชูประมาณ 1 ช้อนโต๊ะเทลงในกระทะ ใช้ตะหลิวเกลี่ยน้ำมันให้ทั่ว รอให้น้ำส้มสายชูเดือด จนระเหยแห้งไปจากกระทะ จากนั้นใส่น้ำมันตามลงไป ปรับเตาให้ไฟสูงขึ้น รอให้น้ำมันเดือดและร้อนได้ที่ จากนั้นก็หยิบน้องไข่และตอกลงกระทะได้เลย รอสักสามสี่นาทีให้ไข่ขาวด้านล่างสุกได้ที่ ระหว่างนั้นก็ตักน้ำมันราดไข่แดง และไข่ขาวด้านบน

โรยเกลือคั่วช่วยดูดความชื้น ลดน้ำมันกระเด็น

เทคนิคนี้ให้ใช้เกลือประมาณ 3-4 ช้อนโต๊ะ โรยเกลือลงในกระทะ และคั่วสักพักจนเนื้อเกลือเป็นสีเหลือง จากนั้นตักเกลือออกแล้วใส่น้ำมัน รอสักพักให้น้ำมันร้อน ทีนี้ก็ตอกน้องไข่ลงไปได้ สาเหตุที่เราใช้เกลือเพราะมันจะช่วยดูดความชื้นออกไป อย่างที่รู้กันว่าน้ำมันนั้นไวต่อน้ำ อย่างเวลาทำอะไรก็ตามที่ต้องใช้น้ำมันร้อน ๆ สิ่งที่เราต้องระวังมากคือ ต้องให้มือและภาชนะแห้ง ไม่อย่างนั้นน้ำหยดลงใส่น้ำมันเมื่อไรเป็นได้กระโดดเหยงแน่

@umim_ishappy
ไข่ดาวกลมดิ๊ก สวยเป๊ะ #umimishappy #สูตรลัดความอร่อย #ไข่ดาว #ไข่ดาวไม่สุก #ห้องครัวtiktok #tiktokuni #เมนูง่ายๆ #เมนูไข่ #เปิดการมองเห็น #fypシ #fyp
♬ ริบบิ้นเลิฟคัลเลอร์แบล็ค (Main) – ปาล์มมี่