อาหาร 6 อย่างที่ช่วยชีวิตคุณจากวันแย่ๆ

ท่ามกลางชีวิตประจำวันที่เร่งรีบ เต็มไปด้วยภาระต่างๆมากมาย ไม่ว่าจะทั้งเรื่องส่วนตัว เรื่องงาน หรือเรื่องความรัก ซึ่งชีวิตทุกคนก็ไม่ได้โรยด้วยกลีบกุหลาบเสมอไป  ซึ่งก็อาจจะมีวันที่แย่ๆ ที่อาจจะทำให้คุณไม่มีความสุข หรือเสียใจ คุณก็จะต้องหมั่นดูแลจิตใจของคุณให้มีความสุขอยู่เสมอ โดยหลายๆคนก็อาจจะมีวิธีที่แตกต่างกันไป ซึ่งการกิน ก็ถือว่าเป็นวิธีที่ง่ายที่สุด ที่สามารถให้พลังงานบวกได้รวดเร็ว แม้ว่าอาจจะไม่ได้แก้ปัญหาจากร้ายเป็นดีได้ แต่เมื่อคุณมีพลังใจที่ดี คุณก็จะมีพลังงานวิเศษ ที่สามารถแก้ไขสถานการณ์ต่างๆได้ดี ในบทความนี้ จะเสนออาหาร 6 ชนิด ที่สามารถกู้ความสุขของคุณคืนมา ในวันแย่ๆของคุณ ซึ่งจะมีอะไรบ้างนั้น ตามไปดูกันเลยค่ะ

ดาร์กช็อกโกแลต

ใครเล่า จะปฏิเสธชอคโกแล็ตได้ลงคอ นอกจากที่จะมีรสชาติที่อร่อยแล้ว จากการวิจัยพบว่าสามารถช่วยลดความเครียดได้ และมีการศึกษาเพิ่มเติม ก็พบว่าในดาร์กชอคโกแลตมีสารที่สามารถเพิ่มปริมาณเอนโดรฟินในร่างกาย ทำให้เรามีความสุขหลังจากที่ได้รับประทาน มิน่าล่ะ ผู้คนถึงโปรดปรานชอคโกแลตกันนัก ซึ่งนักโภชนาการแนะนำว่า ควรเลือกดาร์กชอคโกแลตที่มีความเข้มข้นของโกโก้เป็นอย่างน้อย 70%

อาหารที่มีส่วนประกอบของ Probiotics เช่น คีเฟอร์ หรือโยเกิร์ต

ด้วยรสชาติอมเปรี้ยว ที่ให้ความชื่นใจ ลองจินตนาการว่า ถ้าได้ทานอะไรที่เปรี้ยวนิดๆ แล้วยิ่งแช่เย็นแล้วนั้น คงเพิ่มความสดชื่นระหว่างวันได้มากเลยทีเดียว นอกเหนือจากความสดชื่นแล้วนั้น สารProbiotics ที่เป็นส่วนประกอบหลักในอาหารเหล่านี้ ซึ่งรู้กันดีกว่าเป็นแบคทีเรียดีชนิดเดียวกับแบคทีเรียที่อาศัยอยู่ในระบบทางเดินอาหารของเรา ที่ช่วยย่อยอาหารและกระตุ้นภูมิคุ้มกันของเราได้เป็นอย่างดี นอกจากนั้นแล้ว ตัวแบคทีเรียดีดังกล่าวยังช่วยทำให้ร่างกายสบาย โดยเฉพาะอย่างยิ่งช่วยในเรื่องลดความโกรธ อารมณ์ฉุนเฉียวได้เป็นอย่างดี